**ADATKEZELÉSI TÁJÉKOZTATÓ ÚJBUDA DIÁKSPORT FESZTIVÁL LOGÓ PÁLYÁZATHOZ KAPCSOLÓDÓ ADATKEZELÉSRŐL**

A **Budapest Főváros XI. Kerület Újbuda Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Budapest Főváros XI. Kerület Újbuda Önkormányzata |
| Székhely: | 1113 Budapest, Bocskai út 39-41. |
| képviselő: | dr. László Imre, polgármester |
| honlap: | [www.ujbuda.hu](http://www.ujbuda.hu) |
| telefonszám: | +361- 372-4500 |
| adatvédelmi tisztviselő e-mail címe: | gdpr@ujbuda.hu  |

**Az adatkezelésre vonatkozó jogszabályok**

* az Európai Parlament és Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
* Alaptörvény
* Magyarország helyi önkormányzatairól szóló 2011. évi CLXXXIX. törvény
* az információs önrendelkezési jogról és az információszabadságról szóló 2011. évi CXII. törvény (továbbiakban, mint Info tv.)

**Az adatkezelés céljai:**

Újbuda Önkormányzatának a diáksportban való külső megjelenését meghatározó logó megalkotása. Újbuda DiákSport Fesztivál: a XI. kerületi oktatási intézmények egész tanévre szóló, az Önkormányzat által szervezett sportesemények (egyéni- és csapat szinten, több sportágban) összessége. A logónak központi elemként (mint kötelező formai elem) egy kabala figurát kell tartalmaznia. Az ideális logó minden felületen (oklevél, érem, szalag és egyéb promóciós tárgyak) hatásos kommunikációs elem, kis- és nagyméretben egyaránt könnyen azonosítható, szerkezetében dinamikus, vidám. „Újbuda XI. Kerület” hivatalos logójából semmilyen elem nem használható fel. Adatkezelő a logó tervezésére pályázatot ír ki, a pályázaton való részvételhez személyes adatok megadása szükséges.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

**A kezelt adatok köre:**

1. Pályázó logópályázaton való részvételéhez szükséges adatok: pályázó családi neve, keresztnevei, születési hely, idő
2. Pályázó logópályázaton való részvételének kapcsolattartására vonatkozó adatok: állandó lakcím, értesítési cím, telefonszáma, e-mail címe.
3. Pályázó logópályázaton való részvételéhez szükséges az aláírt pályázati adatlap megküldése,
4. Kiskorú pályázó esetén kapcsolattartáshoz szükséges a törvényes képviselő nevének, címének, telefonszámának és e-mailcímének kezelése.

**Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Technikai adatfeldolgozó: az Önkormányzat informatikai feladatokat ellátó megbízottja, továbbá az utalási rendszert szolgáltató.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít.

**A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelete az irányadó a tárolási határidő vonatkozásában. (P141 Oktatási, nevelési, kulturális, művészeti tárgyú pályázatok, támogatások, ösztöndíjak. – 10 év)

A logó pályázaton résztvevőkről vezetett nyilvántartás adatinak tárolása:

* a pályázaton nem nyert pályázók esetében a döntés meghozatalát követően törlésre kerül.
* a pályázaton nyertes pályázó esetében a döntés meghozatalát követően 10 év elteltével törlésre kerül.

A nyertes pályázó a részére a díjazás átutalásához kapcsolódó adatokat, mint könyveléshez részét képező adatokat, a számvitelről szóló 2000. évi C. törvény 169. §-a alapján 8 évig őrzi meg az Adatkezelő.

A nem selejtezhető dokumentumokon kívül az érintett szervezeti egység által kifejezetten a pályázat lefolytatásához szükséges mértékben kezelt elérhetőségi (telefonszám) adatot a a pályázati eljárás befejezéséig (nyilvántartásba történő bevezetés) kezeli.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az ad****atkezelés folyamatának leírása:**

A helyi önkormányzat képviselő-testülete törvényi felhatalmazás alapján támogathatja a kerületi sportot és szabadidősportot, valamint az ifjúsági ügyeket. Adatkezelő a diáksportban való külső megjelenést meghatározó logó megalkotására pályázatot ír ki az Újbuda DiákSport Fesztivál: a XI. kerületi oktatási intézmények egész tanévre szóló, az Önkormányzat által szervezett sportesemények (egyéni- és csapat szinten, több sportágban) összességének arculatához.

A kiírt pályázati felhívás mellékletét képző pályázati adatlappal és a logótervekkel tudnak a pályázók pályázni.

A beérkező pályázatokat szakértőkből álló sport szakmai munkacsoport bírálja el, majd terjeszti fel döntésre a Polgármester elé. A döntés meghozatalát követően Adatkezelő a nyertes pályázót értesíti a díjazás kifizetésével kapcsolatban.

A nyertes pályázó személyére vonatkozó javaslattétel.

1. Véleményező sport szakmai munkacsoport felhívása a beérkezett pályázatok véleményezésére.
2. A pályázati anyagok Polgármester által felkért véleményező sport szakmai munkacsoport általi véleményezése, és a Polgármester számára bírálat készítése és döntés meghozatala.
3. A díjazás kifizetése.
4. A nyertes pályázó adatainak nyilvántartása.

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak,
* jogorvoslattal élhet.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be.

(Panasz benyújtásának helye: NAIH, 1055 Budapest, Falk Miksa utca 9-11; 1363 Budapest, Pf.:9., +36 1 391-1400; [www.naih.hu](http://www.naih.hu); ugyfelszolgalat@naih.hu)

1. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

(A pert az érintett lakóhelye vagy tartózkodási helye szerint illetékes törvényszék előtt lehet megindítani.)

1. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**).
2. amennyiben az érintett személyiségi joga is sérül, **sérelemdíjra jogosult**.

**Egyéb információk**

Jelen tájékoztatóban nem szabályozott kérdésekben a Rendelet szabályai az irányadók.

Hatályos: 2021.